128 



Bari Lengser loempat ka paseban; moerangkalih oge loempat noetoerkeun 

 Ki-lengser. 



Barang datang ka paseban anoe kosong taja djdemaan, toeloej koe Lengser 

 ditanja, pokna ; aeh, asep teh anoe ti mana?" 



Tjioeng Wanara ngawalon : „kapan koering ti padoesoenan, oea, nja koering 

 noe ngaran Tjioeng Wanara, poetra Nini balagantrang, Aki balagantrang. 



Tjeuk Lengser: „soekoer teuing, djoeragan, koe oea geus kaharti. 



Pok nanjakeun ka Lengser: „ieu, oea, imah saha?" 



„In, asep, ieu imah, paseban." 



„Ari itoe noe soekoena opat sarta matana loba, naon ?" 



Korsi gading taboer inten." 



„Paranti naon?" 



„Paranti linggih radja." 



„Koemaha lamoen koe koering didioekan?" 



„Oelah, bisi doraka." 



Tapi andjeunna maksa, toeloej bae kana korsi, datang ka korsi teh boeboek 

 sabab awakna koe leuih beurat, wani bobot sewoe kati. 



Lengser teh reuaseun pisan bari toeloej bae ngomong: „doeh, agan, tiwas 

 oerang teh, tangtoe tjilaka, diseuseul koe noe kagoengan." 



Moerangkalih teu sieuneun, anggoer toeloej seuseurian, anggoer pek nanjakeun 

 deui, pokna: „itoe paranti naon?' 



„Randjang katil sok dianggo radja koelem." 



Moerangkalih toeloej oenggah kana randjang katil tea, bari toeloej dikiïhan 

 kasoerna teh toedjoeh toempang. 



Lengser teh teu bisa njarek kawantoe djoeraganana. 



Ti dinja toeloej koe Lengser dibawa ka pasamoan. 



Teu katjatoer di djalanna ; kotjapkeun geus datang bae ka pajoeneun ratoe 

 Galoeh. 



Ladjeng bae dipariksa, saoerna: „ari manen oerang mana?" 



Tjioeng Wanara ngawalon : „abdi, oerang Geger soenten." 



„Saha nja ngaran ?" 



„Abdi teh Tjioeng Wanara." 



„Rek naon sedja teh datang ka dieu ? 



„Sinedja rek njorog ngadoe, gadoeh hajam sahidji, tatapi koe langkoeng awon." 



„Mana hajamna ?" 



Toeloej hajam disanggakeun. 



Koe ratoe geus diïlikan, bari toeloej ditanjakeun : „ieu hajam ti mana asalna?" 



„Soemoehoen pariksa, goesti, ari asal hajam abdi toeroenan tina sajangna, 

 indoeng bikang bapa djago, ngendog satahoen sahidji, sajangna koedoe kanagan." 



Tjeuk ratoe: „paingan hajam teh bet aloes." 



Sabotna kitoe kadangoe koe Dewi Pangrenjep sarta kaharti saomongna Tjioeng 

 Wanara, toeloej bae njaoer Lengser moendoet ka djamban. 



Barang datang ka djamban, pok bae ngomong ka Lengser, saoerna : „eh, 

 Lengser, sok ras inget ka embok Naganing Roem basana keur waktoe babar di- 



